* Készítsen olyan programot, ami a parancssori paraméterként adott fájl tartalmát beolvassa, és megállapítja, hogy az angol abc betűiből hány darab fordult elő benne! (A kis- és nagybetűs alakokat ugyanannak a betűnek kell tekinteni.) Ezt követően írja ki, hogy melyik betűből fordult elő a legtöbb, és pontosan hány darab, majd rajzoljon legfeljebb 10 karakter magas oszlopokat \* karakterekből a relatív előfordulások mennyiségének megfelelően (a leggyakrabban előforduló betűhöz 10 karakter magas oszlop tartozik, a többihez arányosan alacsonyabb)! Pl. ha a fájl tartalma „abaabcddaaa”, akkor a kimenet a következő:

A legtöbbször előforduló betű: a, előfordulások száma: 6

\*

\*

\*

\*

\*

\*

\*

\*\* \*

\*\*\*\*

\*\*\*\*

abcdef … z

 Értékelés: Az alapfeladat megoldása **2** pont. Plusz illetve mínusz pont adandó a következőkért:

**–1, –2:** Ha a program működése bármiben is eltér az alapfeladatban megfogalmazottól.

**–1**: Ha a program fordítása során egyetlen, szabvány fejfájlok be nem kapcsolásából (#**include**) adódó, figyelmeztető üzenet is akad.

**–1**: Ha a megnyitott fájlt nem zárja le kilépés előtt!

**+1:** Amennyiben egy második fájlnevet is megadnak parancssori paraméterként, akkor hozza létre (vagy írja felül) ezt a fájlt! A fájlnak tartalmaznia kell mindent, amit a szabvány kimenetre is kiír, ezen felül pedig tartalmazza az elemzett fájl nevét és a rendszeridőt ÉÉÉÉ.HH.NN ÓÓ:PP formában! (Pl.: Elemzés időpontja: 2017.05.26 15:32)

**+1:** Állapítsa meg és jelezze ki, hogy az angol abc betűi közül melyik páros fordul elő a leggyakrabban, és hányszor! Pl. a fenti minta esetén „A leggyakrabban előforduló betű-páros: aa, előfordulási mennyiség: 3”

**+1:** Amennyiben a VELETLEN környezeti változó definiált, akkor hozzon létre az értékének megfelelő nevű fájlt, és abban helyezzen el pontosan annyi darabot az angol abc betűiből, mint amennyi az elemzett, eredeti fájlban is előfordult, de véletlenszerű sorrendben! Pl. a fenti mintánál maradva a fájl tartalma lehetne „caaddaaabab”.