 Adott egy szöveges fájlformátum, amiben soronként szóközzel elválasztva egymás után 3 darab szám áll, melyek háromszögek oldalhosszait adják meg. Olvassuk be ezeket a számokat és döntsük el azt, hogy a rendelkezésre álló számokkal tudnánk-e háromszöget szerkeszteni! Ha igen, akkor mondjuk meg, hogy derékszögű-e, továbbá adjuk meg a területét!

, ahol .

A fenti formátumnak megfelelő fájlok közül akár egyszerre több is megadható parancssori paraméterként a programnak. Ilyenkor az összes fájl adatát fel kell dolgoznia a programnak.

Minden esetben ellenőrizendőek az oldalhosszak, amiknek pozitív valós számoknak kell lenniük. Csak akkor kezdjen műveleteket végezni, ha mindhárom oldalhossz helyes!

A kiértékelés végén a szerkeszthető háromszögeket egyszerre legfeljebb ötösével listázzuk a szabvány kimeneten az alábbi módon. (Ha ennél több háromszögről van szó, készítsen egy irányban lapozható listát!)

Szerkeszthető háromszögek:

„a” oldal „b” oldal „c” oldal Terület Derékszög

----------------------------------------------------------

12 5 13 30.00 Igen

5 4 5 9.17 Nem

 Értékelés: Az alapfeladat megoldása **2** pont. Plusz illetve mínusz pont adandó a következőkért:

**–1:** Ha az inputellenőrzés hibás, vagy nem teljes körű, vagy a hibaüzenetek nem elég részletesek.

**–1:** Ha a program fordítása során egyetlen, szabvány fejfájlok be nem kapcsolásából (#include) adódó, figyelmeztető üzenet is akad.

**+1:** Ha terület szerint növekvő sorrendbe rendezi az adatokat.

**+1:** Ha létezik a DEREKSZOG=IGEN környezeti változó, akkor csak a derékszögű háromszögek adatait jelenítjük meg.

**+1:** Ha megállapítja, hogy a mai a vizsgaidőszaknak hányadik napja. A vizsgaidőszak első napja 2016. május 9.