Egy Tour de Széchenyi kerékpárverseny résztvevőit a szervezők véletlenszerű sorrendben szeretnék indítani. Készítsen programot, ami beolvassa a versenyző nevét, a versenyző egyesületének nevét (mindkettő max. 25 jel) és a rajtszámot ([5, 999] intervallumba eső egész)! Ismételje az adatbevitelt addig, amíg a versenyző nevének üres sort nem adnak meg! Ezt követően állítson elő egy indítási sorrendet véletlenszerűen, és jelenítse meg az eredményt táblázatos formában.

Versenyző Egyesület neve Rajtsz.

-----------------------------------------------------------

Balogh András SZINGO-Balaton Team 7

Fekete András Mugenrace Team Prolog 8

Lipkovics Bence Szerpentin KE 10

Kresák Beni Dr. Bátorfi-Agria-Ktk 12

Raffai Zsombor Szingo Balaton team 6

Kovács Máté DKSI-KONTENT 14

Ágoston Imre DKSI-KONTENT 16

Értékelés: Az alapfeladat megoldása **2** pont. Plusz illetve mínusz pont adandó a következőkért:

**–1:** Ha az inputellenőrzés hibás, vagy nem teljes körű, vagy a hibaüzenetek nem elég részletesek.

**–1:** Ha a program fordítása során egyetlen, szabvány fejfájlok be nem kapcsolásából (#include) adódó, figyelmeztető üzenet is akad.

**+1:** Amennyiben adnak meg parancssori paramétert, akkor ebből a fájlból kísérelje meg az adatok beolvasását! Hiba esetén az adott sort hagyja figyelmen kívül! A versenyzők adatai külön szövegsorokban szerepelnek, a nevet, az egyesület nevét és a rajtszámot egymástól tabulátorok választják el. (Minta: versenyzok.txt)

**+1:** Számítsa ki véletlenszám-generátorral az egyes versenyzők indításának időpontját is az első versenyzőhöz képest! Két versenyző indítása közötti idő nem lehet rövidebb 3, és nem lehet több 10 percnél! (Pl. Balogh András 0p, Fekete András 4p, Lipkovics Bence 10 p, stb.)

**+1:** Amennyiben figyel arra, hogy egy versenyző, illetve egy rajtszám ne fordulhasson elő többször! Ki kell írnia a táblázat jobb szélére azt **is**, hogy mikor indulnának a versenyzők, ha ebben a pillanatban kezdődne a verseny! (A számítógép órájának állását kell használni.)

Versenyző Egyesület Rajtsz. Indul

----------------------------------------------------------------------------

Balogh András SZINGO-Balaton Team 7 (0p) 13:58

Fekete András Mugenrace Team Prolog 8 (3p) 14:01

Lipkovics Bence Szerpentin KE 10 (7p) 14:05

Kresák Beni Dr. Bátorfi-Agria-Ktk 12 (10p) 14:08