**GB\_IN001\_2 Név: . . . . . . . . . . . . . . . . NEPTUN: . . . . . . . . . . . .Gép: . . . . . Jegy: . . Oktatói aláírás: . . . . . . . . . . . . . . . .**

Írjon C programot az alábbi feladatra! A program indulásakor jelezze ki, hogy milyen feladatot végez el! Az input adatok bekérését és az eredmények közlését lássa el tájékoztató szövegekkel! A nem megfelelő input adat helyett mindenképpen és azonnal kérjen újat a program, hibajelzéssel!

* A Google Trends egy szolgáltatás, ami a múltbéli Google keresési adatokat dolgozza fel, és készít belőlük kimutatásokat. A trends.csv két, neurális hálók kezelésére is használható könyvtár: a TensorFlow és a Caffe heti keresési statisztikáját tartalmazza, mely dátum szerint növekvőleg rendezett. Kérjen be dátumokat, majd írja ki a hozzá tartozó statisztikákat! Amennyiben a pontos dátum nem szerepel a fájlban, az utána következő első dátumhoz tartozó értékeket jelenítse meg! A dátumot többféle formátumban is el kell fogadni:
  + **ÉÉ/HH/NN**, pl. 17/12/30
  + **ÉÉÉÉ.HH.NN**, pl. 2017.12.30
  + **ÉÉÉÉ-HH-NN**, pl. 2017-12-30

A dátum helyességét teljes körűen ellenőrizni kell, beleértve a szökőévek ellenőrzését is!

Példa futás:

Kerem a datumot: **12a\_%$**

Helytelen datum.

Kerem a datumot: **2016.03.20**

TensorFlow: 21, Caffe: 26

Kerem a datumot: **2017-09-09**

TensorFlow: 100, Caffe: 13

Kerem a datumot: **17/09/10**

TensorFlow: 100, Caffe: 13

Kerem a datumot:

Ures sor, kilepes.

Forrás: <https://trends.google.com/trends/>

**Értékelés**: Az alapfeladat megoldása 2 pont. Plusz illetve mínusz pont adandó a következőkért:

-1, -2: Ha az inputellenőrzés hibás, vagy nem teljes körű, vagy a hibaüzenetek nem elég részletesek.

-1: Ha a program fordítása során egyetlen, szabvány fejfájlok be nem kapcsolásából (#include) adódó, figyelmeztető üzenet is akad.

-1: Ha a programból történő kilépés előtt a dinamikusan lefoglalt memóriaterületeket nem szabadítja fel.

-1: Ha fájlkezeléssel kapcsolatos hiba fordul elő a kódban (pl.: nem zárja le a fájlt, nem létező fájlból próbál olvasni, nem kezeli le, ha fájlmutató NULL, stb.).

-1, -2: Ha az alapprogram működése bármiben is eltér a feladatban megfogalmazottól.

+1: Jelenítse meg a program indulásakor, hogy az aktuális rendszerdátumhoz képest az utolsó adat hány napja keletezett!

+1: Jelenítse meg a program indulásakor, hogy először melyik dátumnál előzte meg a TensorFlow a Caffet.

+1: Jelenítse meg a program indulásakor a havi átlagértékeket is!