⌛ Adott az alábbi típusdefiníció:

typedef struct {

char nev[31], neptun[7];

int kzh[4], nzh;

} hallgato;

A fenti definíciót felhasználva készítsen egy olyan programot, amely megkérdezi a felhasználót, hogy hány hallgató adataival kíván dolgozni, majd kérje be a szabvány bemenetről a hallgató nevét (max 30 karakter), NEPTUN kódját, majd a kis ZH jegyeit (4 db) és nagy ZH pontszámát (nem negatív egész)! A programnak dinamikusan, futásidőben kell memóriát foglalnia a hallgatók adatainak nyilvántartásához, pontosan annyit, amennyire szükség van! A bekérés végén írja ki az eredményeket táblázatos formában.

NEPTUN Nev Kis Zh jegyek Nagy Zh pont

---------------- --------------------------------------------

ZZ56RT Kiss Géza 2,3,2,4 34

EE34RE Nagy Ervin 5,5,5,4 56

GG33EE Kiss Elemér 1,2,3,1 21

RR33ER Bugár Jenő 4,4,3,5 46

 Értékelés: Az alapfeladat megoldása **2** pont. Plusz illetve mínusz pont adandó a következőkért:

**–1:** Ha az inputellenőrzés hibás, vagy nem teljes körű, vagy a hibaüzenetek nem elég részletesek.

**–1:** Ha a program kilépés előtt nem szabadítja fel az általa lefoglalt memóriaterületeket!

**–1:** Ha a program működése bármiben is eltér az alapfeladatban megfogalmazottól.

**–1**: Ha a program fordítása során egyetlen, szabvány fejfájlok be nem kapcsolásából (#**include**) adódó, figyelmeztető üzenet is akad.

**+1:** Készítsen függvényt, amely NEPTUN kód szerinti növekvő sorrendben kilistázza a szabvány kimeneten azokat a hallgatókat, akik aláírást szereztek, azaz kis ZH-ik átlaga legalább 2.0, és nagy ZH-juk legalább 15 pont!

**+1:** Módosítsa úgy a szoftvert, hogy kiírásnál írja ki a megajánlott jegyeket is! Akiknek kis Zh átlaga legalább 3.5 és a nagy Zh-n legalább 45 pontot szereztek 4-est kaptak, akik kis Zh átlaga 4.5 és a nagy Zh-n legalább 51 pontot szereztek 5-öst kaptak.

NEPTUN Nev KisZh NagyZh pont megajánlott

---------------- ------------------------------------------------------

ZZ56RT Kiss Géza 2,3,2,4 34

EE34RE Nagy Ervin 5,5,5,4 56 jeles

GG33EE Kiss Elemér 1,2,3,1 21

RR33ER Bugár Jenő 4,4,3,5 46 jó

**+1:** Készítse fel az alkalmazást két parancssori kapcsoló fogadására! Egyik *-k* legyen, amit megadva, ha egy hallgatónak akár csak egyetlen kis ZH-ja is elégtelen, akkor már nem is tartja nyilván. A másik, *-sz* kapcsolót megadva, ha a bekért Nagy ZH pontszám kisebb, mint 15, a bekérés után írja ki, hogy „ez a félév sajnos nem sikerült!”