**GB\_IN001\_2: Név: . . . . . . . . . . . . . . . . . . NEPTUN kód: . . . . . . . . . . Gép: . . . . Jegy: . . . Aláírás: . . . . . .**

Írjon C programot az alábbi feladatokra! A program indulásakor jelezze ki, hogy mit csinál! Az input adatok bekérését és az eredmények közlését lássa el tájékoztató szövegekkel! A nem megfelelő input adat helyett mindenképpen és azonnal kérjen újat a program (esetleg hibajelzéssel)!

* Egy kiszállítással foglalkozó pizzéria rövidíteni szeretné a telefonos rendelések kezelését. Egy olyan programra van szükségük, ami tárolja a telefonszámokhoz tartozó szállítási címeket (egy számhoz egy címet). A feladat egy ilyen program elkészítése.

Hogy az adatok ne vesszenek el, az adatokat egy szöveges fájlba kell kimenteni, és induláskor onnan betölteni. Az erre a célra használandó fájl neve telefoncimtar.txt, mely a következő formában tárolja az adatokat: minden sorban egy telefonszám, majd egy szóköz után a hozzá tartozó cím, mely max. 100 karakter, és szóközöket is tartalmazhat.

A program futáskor kérjen be telefonszámokat, és keresse meg, hogy szerepel-e már a címtárban. A telefonszámnak 8 vagy 9 számjegyből kell állnia és más karaktereket nem tartalmazhat. Ha a szám már szerepel a címtárban, írja ki a hozzá tartozó címet, ha még nem szerepel, akkor kérje be a címet, és tárolja el!

Példa:

301234567

A szamhoz tartozo cím: 9023 Gyor, Pelda u. 8.

20/1122-334

Hibas formatum, probalja ujra!

1122334

Tul keves vagy tul sok szamjegy, probalja ujra!

201122334

Ismeretlen szam, adja meg a cimet:

9024 Gyor, Kaja krt. 13.

201122334

A szamhoz tartozo cím: 9024 Gyor, Kaja krt. 13.

Üres input beolvasása után a program írja felül a fájlt az új adatokkal, majd lépjen ki!

Az alapfeladatban elegendő, ha legfeljebb 100 telefonszámot képes kezelni a program.

 Értékelés: Az alapfeladat megoldása **2** pont. Plusz illetve mínusz pont adandó a következőkért:

**–1:** Ha az inputellenőrzés hibás, vagy nem teljes körű, vagy a hibaüzenetek nem elég részletesek.

**–1**: Ha a program fordítása során egyetlen, szabvány fejfájlok be nem kapcsolásából (#**include**) adódó, figyelmeztető üzenet is akad.

**–1:** Ha az alapprogram működése bármiben is eltér a feladatban megfogalmazottól.

**+1**: Ha a program működését úgy módosítja, hogy a telefonszámként beolvasott karakterláncból képes kiszűrni a számjegytől eltérő karaktereket, és ha a számjegyek száma megfelelő, akkor elfogadja telefonszámként. (Elfogadja a példában szereplő hibás formátumot, de a kevés számjegyet nem.)

**+1**: Ha a címtárat tartalmazó fájl nevét parancssori argumentumként lehet megadni a programnak.

**+1**: Ha az adatok tárolását láncolt listával oldja meg, és tetszőleges számú telefonszámot képes eltárolni a program.