**GB\_IN001\_2 Név: . . . . . . . . . . . . . . . . NEPTUN: . . . . . . . . . . . .Gép: . . . . . Jegy: . . Oktató aláírása: . . . . . . . . . . . . . . . . .**

Írjon C programot az alábbi feladatokra! A program indulásakor jelezze ki, hogy milyen feladatot végez el! Az input adatok bekérését és az eredmények közlését lássa el tájékoztató szövegekkel! A nem megfelelő input adat helyett mindenképpen és azonnal kérjen újat a program, esetleg hibajelzéssel!

 Írjon programot, amely képes egy fájlt több kisebb részre darabolni! Az első parancssori paraméter (kapcsoló) legyen mindig –d (ez jelzi a darabolási szándékot), a második a darabokra tördelendő fájl neve, a harmadik pedig az egyes darabok maximális mérete (bájtokban mérve)! A programnak ellenőrizni kell a parancssori paraméterek darabszámát és típusát. Hibás paraméterezés esetén jelezze pontosan a hiba okát, a helyes paraméterezés módját, majd lépjen ki! A maximális méretnek pozitív egész számnak kell lennie. Darabolás közben a program tájékoztasson a folyamat előrehaladásáról, ami legalább a létrehozott fájl-darabok nevének megjelenítését tartalmazza. Ezeket a neveket úgy kell előállítani, hogy az eredeti fájlnévvel kezdődjenek, majd legalább három karakteren a fájldarab sorszámát kell megadni. Ezt végül az eredeti fájl kiterjesztése követi. Pl. nagyfajl.bin esetén a létrehozott fájlok nevei nagyfajl001.bin, nagyfajl002.bin, nagyfajl003.bin lehetnek.

∑ **Értékelés**: Az alapfeladat megoldása 2 pont. Plusz illetve mínusz pont adandó a következőkért (*a teljesített pluszpont bekarikázandó*):

-1: Ha az input ellenőrzés hibás vagy nem teljeskörű.

-1: Ha a program fordítása során egyetlen, szabvány fejfájlok be nem kapcsolásából (#include) adódó, figyelmeztető üzenet is akad.

-1: Ha a programból történő kilépés előtt a lefoglalt memóriaterületeket nem szabadítja fel, a megnyitott fájl(oka)t nem zárja le.

-1, -2: Ha az alapprogram működése bármiben is eltér a feladatban megfogalmazottól.

+1: Ha a program a –o (= összefűzés) kapcsoló és az eredeti fájlnév parancssori paraméterben történő megadását követően képes a korábban elkészített fájldarabok összefűzésére is!

+1: Ha a darabolási folyamat során egy folyamatjelzőt is megjelenít! A folyamatjelző teljes, karakterekben mért hossza legyen fordítási időben, szimbolikus állandóval adott! A folyamatjelző \* karakterekből álló vízszintes sávdiagram legyen, ahol a megjelenített és a \* karakterek maximális darabszámának aránya megegyezik az egyes fájl-darabokba eddig bemásolt bájtok számának és a fájldarab maximális méretének arányával.

+1: Ha a program kijelzi minden egyes létrehozott fájldarab végső méretét, KiB-ban (1KiB = 1024 byte), két tizedes jegy pontossággal, az egészrészt a törtrésztől tizedesvesszővel elválasztva.