⌛ Deklaráljon olyan struktúrát, amely zenei albumok adatait tárolja és láncolt listába fűzhető! Legyen képes tárolni az album *előadóját* (maximum 25 karakter), az *album címét* (maximum 25 karakter), a *kiadót* (maximum 15 karakter), és a *megjelenés évét*!

Írjon függvényt, amely átveszi a fent felsorolt album adatokat, és a láncolt lista első elemének címét (vagy NULL mutatót, ha még nincs ilyen)! A függvény hozzon létre dinamikusan egy új struktúrát a megadott adatokkal, és ezt fűzze a lista végére! Adja vissza az első listaelem címét!

Kérjen be legalább 5 albumot, és a végén írja ki az adatokat a képernyőre, a következő formában:

Előadó Cím Kiadó Megjelenés

------------------------------------------------------------------------------

Kispál Rákenroll Menő RT 2001

Bugylibicska tánczenekar Dínomdánom Kamaz Zrt 2002

 Értékelés: Az alapfeladat megoldása **2** pont. Plusz illetve mínusz pont adandó a következőkért:

**–1, -2:** Ha a program működése bármiben is eltér az alapfeladatban megfogalmazottól.

**–1:** Ha a lefoglalt memóriát nem szabadítja fel, nem allokált memóriaterülettel dolgozik, vagy egyéb dinamikus memória-kezelési hibát vét.

**–1**: Ha a program fordítása során egyetlen, szabvány fejfájlok be nem kapcsolásából (#**include**) adódó, figyelmeztető üzenet is akad.

**+1:** Írjon függvényt, amely úgy építi fel a fenti listát, hogy az rögtön rendezve legyen az album címe szerint!

**+1:** Írjon függvényt, amely átveszi a zenei lista első elemére mutató pointert valamint egy előadó nevét, és kiírja a képernyőre azon előadó összes albumját a listából! A főprogram kérje be a felhasználótól az előadó nevét, majd használja ezt a függvényt a listázás megvalósításához!

**+1:** Tegye lehetővé, hogy a zenelistát lehessen menteni fájlba, illetve vissza lehessen onnan olvasni!