 Készítsen programot, amely személyek nevének (legfeljebb 50 betű) és életkoruk tárolására alkalmas, egyszeresen láncolt listát definiál! A neveket és az életkori adatokat a felhasználónak kell a billentyűzeten megadni. Az adatbevitel végét a név helyett megadott üres sorral lehessen jelezni!

A nevek formai követelménye: **Vezetéknév Utónév** Formai hiba esetén figyelmeztesse a felhasználót és kérje be ismét a nevet a program!

A programnak tudni kell a leghosszabb nevű tagjának az életkorát megmondani és megjeleníteni azt a képernyőn! Amennyiben több egyforma hosszú név létezne a listában, ezek közül jelentse meg valamelyiket!

 Értékelés: Az alapfeladat megoldása **2** pont. Plusz illetve mínusz pont adandó a következőkért:

**–1:** Ha a program fordítása során egyetlen, szabvány fejfájlok be nem kapcsolásából (#include) adódó, figyelmeztető üzenet is akad.

**–1:** Ha a programból történő kilépés előtt a megnyitott fájlt nem zárja le, vagy a lefoglalt memóriaterületeket nem szabadítja fel.

**–1, –2:** Ha a program működése bármiben is eltér a feladatban megfogalmazottól.

**+1:** Írjon függvényt, amely egy paraméterként kapott listát egy szintén paraméterként kapott, de fordítási időben változtatható nevű szövegfájlba ír! Legyen minden sorban egy név és egy életkor pontosan egy db. tabulátorral elválasztva! Használja ezt a függvényt a program az adatbeolvasás végeztével!

**+1:** Készítsen függvényt, amely az előző feladatban létrehozott fájlból visszatölti a listát, még mielőtt az az alapfeladatban megfogalmazott módon további begépelt adatokkal kiegészülne!

**+1:** Ha képes a képernyőre kiíratni az pillanatnyi rendszeridőtől számított éjfélig fennmaradó időt Óra:Perc formában.

Pl.: „Éjfélig még 7 óra 16 perc van hátra!”